Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 47. számú melléklet a 15/2001. (III. 3.) FVM rendelethez
Paragraph Index: 2208

2. Zöldség- és gyümölcságazat fejlesztése körében: — hűtőházak, növényházak (üveg-, fólia-, gombatermesztő-ház), faiskola-, szőlőiskola-épület, zöldség-, gyümölcs-, burgonyatárolók, gombapincék, termékmanipuláló, osztályozó, csomagoló létesítmények, ezek gépészeti és technológiai berendezései, valamint kiszolgáló infrastrukturális létesítményei; — növényházak esetében előnyben kell részesíteni a geotermikus energiahordozók hasznosítását célzó létesítményeket; — zöldség- és gyümölcsfeldolgozással kapcsolatos építési, technológiai fejlesztések beruházásai. Megjegyzés: Az 1. és 2. pontok alatti beruházások esetében a telepen kívüli infrastrukturális létesítmények megvalósításához támogatás nem igényelhető. Az építési beruházások esetén — beleértve az értéknövelő felújításokat — is csak az új technológiai gépek és berendezések beszerzése és beépítése támogatható, ezekre a III. fejezet B.1. és 2. pontja alapján támogatást a pályázó nem igényelhet. * Egy — a minisztérium megbízásából épülő — szarvasmarha mintafarm és oktatóközpont megvalósításához, az ezen rendeletben a beruházási pályázatokra meghatározott követelmények szerinti dokumentációk benyújtásával + 10% kiegészítő támogatás igényelhető. ** A hígtrágyás technológiával üzemelő telepek almos és egyéb víztakarékos tartástechnológiára való átalakítása esetén, valamint egy a minisztérium megbízásából — az e rendeletben a beruházási pályázatokra meghatározott követelmények szerinti dokumentációk benyújtásával — épülő sertés mintafarm és oktatóközpont megvalósításához + 10% kiegészítő támogatás igényelhető. 2001/25. szám

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes